เทศบาลตำบลทุ่งผึ้ง หนุนชุมชุนฝึกอาชีพเสริมรายได้ มุ่งแก้ไขปัญหาขยะในพื้นที่
นายถวิล กุญชร นายกเทศมนตรีตำบลทุ่งผึ้ง กล่าวว่า เทศบาลตำบลทุ่งผึ้ง อำเภอแจ้ห่ม  จังหวัดลำปาง จัดโครงการส่งเสริมอาชีพ ประชาชนตำบลทุ่งผึ้ง หลักสูตรการฝึกอาชีพระยะสั้น (ทำหมวกจากวัสดุเหลือใช้หรือถุงพลาสติก) ประจำปี 2564 ณ ห้องประชุมเทศบาลตำบลทุ่งผึ้ง เพื่อลดปริมาณขยะพลาสติกในชุมชน ส่งเสริมให้ประชาชนใช้เวลาว่างให้เกิดประโยชน์  สามารถนำความรู้ ใช้ในการประกอบอาชีพ ลดรายจ่ายเพิ่มรายได้ในครัวเรือน มีกลุ่มเป้าหมายประกอบด้วย ผู้สูงอายุ เยาวชน กลุ่มสตรี หมู่ที่ 1-8 และประชาชนที่สนใจเข้าร่วมฝึกอบรม จำนวน 20 คน